google/wiki40b huggingface dataset:
Halogény

Ostatné zlúčeniny

S organickými zlúčeninami vytvárajú halogény zlúčeniny, ktoré sa nazývajú súhrnným názvom halogénderiváty. Viaceré halogénderiváty majú široké uplatnenie v priemysle (rozpúšťadlá trichlórmetán, tetrachlórmetán), vyrábajú sa z nich polyméry (PVC, Teflon), insekticídy (DDT - v súčasnosti nepoužívaný) atď.

Výskyt v prírode, výroba, použitie

Halogény sa v prírode vyskytujú iba v zlúčeninách, z ktorých sa aj priemyselne získavajú. Zdrojom fluóru je fluorit (fluorid vápenatý CaF₂). Z fluoritu sa vyrába fluorovodík, elementárny fluór sa vyrába elektrolyticky z taveniny hydrogenfluoridov. Chlór sa vyrába taktiež elektrolyticky z roztoku nasýteného chloridu sodného (tzv. soľanky). Najdôležitejším minerálom chlóru je spomínaný chlorid sodný (halit). Bróm a jód sa primárne získavajú z vyzrážaných solí z morskej vody vytláčaním chlórom.
Halogény majú široké pole využitia v priemysle, či už ako jednoduché látky, alebo v podobe zlúčenín. Fluór sa používa pri výrobe polovodičov, pri obohacovaní uránu izotopom ²³⁵U (ako fluorid uránový), pri spracovaní skla (kyselina fluorovodíková), ako zložka freónov, pri výrobe hliníka (ako hexafluorohlinitan sodný), v medicíne (fluorid sodný, fluorid cínatý ako zložka zubných pást). Chlór, rovnako ako chlorovodík, sa využíva v mnohých priemyselných odvetviach ako oxidačné činidlo, pri výrobe plastov, agrochemikálií, liečiv atď. Podobné využitie má aj bróm a jód.

Biologická úloha

Aj keď samotné halogény, ako aj halogenovodíky majú na živé organizmy nepriaznivý účinok, v stopových množstvách sa v organizmoch vyskytujú. Chlór vo forme zriedenej kyseliny chlorovodíkovej je súčasťou žalúdočných štiav, jód hrá nezastupiteľnú rolu pri syntéze hormónov štítnej žľazy.
Visoko

Visoko je mesto a centrum rovnomennej obce v centrálnej časti Bosny a Hercegoviny, na sútoku riek Bosna a Fojnička, asi 25 km severozápadne od Sarajeva. Má asi 17 000 obyvateľov. Administratívne prináleží do kantónu Zenica-Doboj Federácie Bosny a Hercegoviny.
Mesto je významným strediskom kožiarskeho priemyslu.

Údajné pyramídy nad mestom

Mesto sa v poslednej dobe dostalo do pozornosti vďaka vrchom v okolí mesta, ktoré pre svoj tvar niektorí ľudia považovali za starobylé pyramídy. Výskumu sa chopil amatérsky archeológ Semir Osmanagič, ktorý tvrdí, že vrchy okolo mesta sú pyramídy postavené minimálne 30 000 rokov pred Kristom, čím by sa stali najstaršími zo všetkých známych pyramíd. Najvyššia z týchto pyramíd by tak svojou úctyhodnou výškou 220 metrov o tretinu predbehla Cheopsovu pyramídu v Egypte. Okrem údajných pyramíd sa v okolí našli aj podzemné priestory. Tieto zistenia však popiera väčšina vedcov, ktorí tvrdia, že ide o prekrucovanie faktov a v skutočnosti ide o prírodný výtvor.
Domáci obyvatelia verziu o pyramíde podporujú, pretože sa vrch stal najväčšou turistickou atrakciou mesta a pritiahol množstvo zvedavcov.
Majstrovstvá Európy v krasokorčuľovaní 2013

Právo účasti

Právo zúčastniť sa majstrovstiev majú športovci registrovaní v európskych národných krasokorčuliarskych zväzoch a ktorí 1. júla 2012 dosiahli vekovú hranicu 15 rokov. Na základe výsledkov na predchádzajúcich majstrovstvách Európy majú jednotlivé krajiny právo nominovať medzi jedným až troma nominantmi do každej disciplíny. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Geti

Geti (iné názvy: Géti, zastarano Gétovia, Getovia; lat. Getae, gr. Getai) boli príslušníci geto-dáckej vetvy Trákov, doložení v období okolo prelomu letopočtu. Sídlili na oboch brehoch Dunaja približne v dnešnej Besarábii a Dobrudži. 
So susednými Dákmi mali spoločnú getsko-dácku kultúru (niektorí antickí autori ich dokonca považujú za identických s Dákmi), ich kultúra bola ovplyvnená aj Skýtmi, Macedóňanmi a Peržanmi. Prvý raz sú písomne spomínaní v 5. stor. pred Kr.
Jánoshalmiansky okres

Jánoshalmiansky okres (maď. Jánoshalmai járás) je okres v Maďarsku v Báčsko-malokumánskej župe. Jeho správnym centrom je mesto Jánoshalma.
Mancenans-Lizerne

Poloha

Obec má rozlohu 6,09 km². Najvyšší bod je položený 930 m n. m. a najnižší bod 470 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuilly-en-Sancerre

Poloha

Obec má rozlohu 26,05 km². Najvyšší bod je položený 422 m n. m. a najnižší bod 238 m n. m.

Obyvateľstvo

Počet obyvateľov obce je 238 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pont des Arts

Pont des Arts (Most umení) je most pre chodcov a cyklistov cez rieku Seinu v Paríži. Nazýva sa tiež Passerelle des Arts (Lávka umenia). Spája 1. obvod na pravom brehu, kde sa nachádza Louvre, a 6. obvod na ľavom, kde stojí Institut de France. Most bol pomenovaný podľa Louvru, ktorý sa počas Prvého cisárstva nazýval Palais des Arts (Palác umenia). Od roku 1975 je most historickou pamiatkou. V rokoch 1981 – 1984 musel byť z technických dôvodov prestavaný.

Dejiny

Pont des Arts bol postavený v rokoch 1801 – 1804 pre chodcov ako prvý železný most v Paríži. Pôvodne mal desať oblúkov, ale v roku 1852 pri rozširovaní nábrežia na ľavom brehu sa z dvoch oblúkov stal jeden. V roku 1975 bol most zaradený medzi historické pamiatky, ale už o rok neskôr bolo konštatované, že konštrukcia mosta je veľmi poškodená, čiastočne bombardovaním v rokoch 1918 a 1944 a tiež kolíziami s loďami v rokoch 1961 a 1970. Most bol preto v roku 1977 uzavretý, ale aj tak v roku 1979 došlo k závažnému poškodeniu mosta v dĺžke 60 metrov po náraze lode.
      
Most bol opravený a prebudovaný v rokoch 1981 – 1984 a slávnostne otvorený vtedajším parížskym starostom Jacquesom Chiracom 27. júna 1984.
Na moste sa niekedy konajú výstavy v plenéri, miesto priťahuje maliarov, fotografov i filmárov, najmä vďaka výhľadu na ostrov Cité, v lete je obľúbeným miesto pre pikniky.

Architektúra

Inžinieri Louis-Alexandre de Cessart a Jacques Dillon navrhli most ako visutú záhradu s kvetinami, kvetináčmi a lavičkami. Súčasný most, ktorého obnovu urobil architekt Louis Arretche, rešpektuje pôvodnú podobu mosta. Došlo len k zníženiu počtu oblúkov o dva, aby sa zladil so susedným mostom Pont Neuf. Most má teraz sedem oblúkov. Kovová konštrukcia s drevenou palubou spočíva na kamenných pilieroch, celková dĺžka je 155 metrov a šírka 11 metrov.

Pont des Arts vo filme

Pre svoj vzhľad i výhľad na okolité pamätihodnosti sa most objavil v mnohých filmoch. Režisér Eugène Green natočil v roku 2004 film Le Pont des Arts, ktorý vypráva príbeh o neuskutočnenej láske medzi dvomi mladými ľuďmi, ktorí sa nikdy nestretnú. Film sa odohráva v rokoch 1979 – 1980, teda v čase poškodenia mostu.
Vo filme Agent bez minulosti sa Matt Damon na konci filmu objaví na Pont des Arts. Most sa tiež v krátkych sekvenciach objavil vo filmoch Amélia z Montmartru alebo Paris, je t'aime.
Trésauvaux

Poloha

Obec má rozlohu 3,95 km². Najvyšší bod je položený 368 m n. m. a najnižší bod 224 m n. m.

Obyvateľstvo

Počet obyvateľov obce je 79 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poistenie domácnosti

Poistenie domácnosti je poistenie, ktoré finančne nahradí vzniknuté škody po zničení alebo strate osobného vlastníctva, ktoré sa nachádza v poistenej nehnuteľnosti. Niektoré poistenia poskytujú tiež finančné krytie osobných vecí dočasne odobratých z nehnuteľnosti poistencom, poistenie majetku v prístavbách a na záhradách.
V tomto zmysle je osobné vlastníctvo čokoľvek, čo nie je nastálo spojené s nehnuteľnosťou (vlastníctvo natrvalo spojené s nehnuteľnosťou môže byť poistené iba poistením nehnuteľnosti).
Poistná čiastka má zodpovedať hodnote majetku domácnosti. Pokiaľ by poistná čiastka nezodpovedala hodnote majetku domácnosti a bola by nižšia, hrozí podpoistenie, v opačnom prípade prepoistenie. V prvom prípade hrozí nízke plnenie pri poistnej udalosti. V druhom prípade by splátka poistného bola zbytočne vysoká, pretože poisťovňa v prípade poistnej udalosti bude plniť maximálne do výšky hodnoty majetku.
Brigantína

Oplachtenie

Všetky tri lode majú na prednom sťažni prednú/prednú dolnú plachtu, prednú košovú a prednú brámovú plachtu a majú dve kosatky: kosatku a stehovku. Veľká vratiplachta na brigantínach sa niekedy označuje ako hlavná plachta.
Brigatíny (ako všetky plachetnice) môžu mať aj ďalšie, prídavné plachty - viac kosatiek, stehoviek, ďalšie rahnové plachty a od 19. storočia aj zdvojené košové a brámové plachty.
Noyelles-lès-Humières

Poloha

Obec má rozlohu 1,16 km². Najvyšší bod je položený 112 m n. m. a najnižší bod 95 m n. m.

Obyvateľstvo

Počet obyvateľov obce je 62 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Domašínsky meander

Opis

Váh z troch strán obteká nevýrazný lesnatý vrchol Domašín (575 m n. m.). Dĺžka tohto územia je 1,63 km, šírka 480 – 740 m a nadmorská výška sa pohybuje v rozmedzí 360 – 580 m n. m.

Geológia

Meander rozdeľuje Malú Fatru na Lúčanskú a Krivánsku časť. Domašínsky meander je vhĺbená forma riečneho reliéfu, ktorá je v celých Západných Karpatoch ojedinelá. Vznikol postupným zarezávaním rieky Váh do dvíhajúceho sa pohoria koncom treťohôr a začiatkom štvrtohôr. Vznikol tak Strečniansky priesmyk.

Turistika a ochrana prírody

Najkrajší pohľad na Domašínsky meander je zo zrúcanín hradu Starhrad, ktorý je turisticky prístupný po červenej turistickej značke. V roku 1978 bol meander vyhlásený za prírodnú pamiatku s výmerou 80,4 ha.
Váh bol využívaný na plavbu plťami a táto tradícia sa v súčasnosti v obci Strečno obnovuje. V minulosti bol Domašínsky meander najnebezpečnejším úsekom. Báseň Jána Bottu Margita a Besná nesie mená dvoch obrovských skál na tomto úseku. Po odstrele dynamitom je tento úsek už pre plavbu bezpečnejší, na ich mieste sú však stále mohutné kaskády.
Na úseku pod Starhradom, vypracoval súkromný investor projekt, ktorý ráta s výstavbou vodnej elektrárne a biokoridoru.

Doprava

Tok Váhu cez Domašínsky meander kopíruje dôležitá a nesmierne vyťažená cesta I/18. Úzka cesta, ostré zákruty a intenzívna doprava spôsobujú, že sa jedná o jeden z najnebezpečnejších cestných úsekov na Slovensku. Navyše v týchto miestach dokážu aj drobné nehody zastaviť dopravu na dlhé hodiny. Čaká sa na dokončenie náročného úseku diaľnice D1, ktorá prekoná Malú Fatru tunelmi a odvedie tranzitnú dopravu z Domašínskeho meandra.
Cez Domašínsky meander prechádza aj významná železničná trať Žilina – Košice (č. 180), ktorá však nekopíruje tok Váhu, ale prekonáva meander pomocou dvoch jednokoľajných tunelov Strečno II a Strečno III. O niečo ďalej proti toku Váhu sa nachádza tretí, dvojkoľajný tunel Strečno I.
Tipsport liga

Základné pravidlá súťaže

Slovenská hokejová Tipsport liga je dlhodobá súťaž hokejových mužstiev. Delí sa na základnú časť, ktorá sa obvykle začína v septembri (v súčasnosti ju hrá 12 mužstiev) a play-off, ktoré sa zvyčajne začína v marci.
V základnej časti sa hrá systémom každý s každým, pričom sa každá dvojica stretne celkovo štyrikrát potom sa tabuľka rozdelí na dve polovice nadstavba skupina A (1.-6.miesto) a nadstavba skupina B (7.-12.miesto) sa celkovo stretnú dvakrát Tím umiestnení na 13. mieste končí sezónu. Zápasy sa bodujú nasledovne: výhra v riadnom hracom čase (3 body), výhra po predĺžení (2 body), prehra po predĺžení (1 bod), prehra v riadnom hracom čase (0 bodov). Zápasy sa od sezóny 2006/07 v základnej časti nemôžu skončiť remízou, a tak po nerozhodnom výsledku po troch tretinách nasleduje 5-minútové predĺženie. Ak je niektorý z hráčov vylúčený a dĺžka vylúčenia po skončení riadnej hracej doby neuplynula, toto vylúčenie pokračuje aj v predĺžení (toto pravidlo platí len počas základnej časti). Predĺženie sa končí uplynutím piatich minút čistého hracieho času alebo gólom. Ak sa počas predĺženia nerozhodne, nasledujú po čiastočnej úprave ľadovej plochy samostatné nájazdy. Piati hráči z každého mužstva majú striedavo k dispozícii po jednom samostatnom nájazde. Víťazným tímom zápasu sa stáva tím, ktorý v samostatných nájazdoch dal viac gólov. Ak je aj tento stav nerozhodný, pokračuje sa v samostatných nájazdoch po dvojiciach, kým sa nerozhodne o víťaznom mužstve. Konečný výsledok je po predĺžení a samostatných nájazdoch výsledok po troch tretinách, plus jeden gól v prospech víťazného mužstva. Od sezóny 2018/19 sa bude odovzdávať trofej Pohár Dušana Pašeka pre víťaza základnej časti.
Do play-off postupuje 8 najlepších mužstiev, ktoré sú rozdelené do dvojíc podľa umiestnenia v tabuľke (najlepší s najslabším). Do ďalšieho kola postupuje mužstvo, ktoré vyhrá so svojím súperom 4 zápasy. V play off od sezóny 2016/17 prišlo k zmene formátu predĺženia. Prvé štyri zápasy série v prípade remízy pokračujú klasicky 10-minútovým predĺžením so štyrmi hráčmi na oboch stranách, ak sa počas neho nerozhodne, budú nasledovať samostatné nájazdy. Od piateho stretnutia sa však rozstrel ruší, diváci uvidia 20-minútové predĺženia 5 na 5 až do strelenia tzv. zlatého gólu. V play off od sezóny 2018/19 prišlo k zmene formátu play-off. Do play-off postupuje 10 najlepších mužstiev z toho 6 najlepších postupuje priamo do štvrťfinále a tímy umiestnené na 7-10 mieste budú hrať predkolo o play-off na tri víťazné zápasy vo formáte siedmy proti desiatemu a ôsmy proti deviatemu klubu. Môžu postúpiť aj maďarské kluby, ale nemôžu vypadnúť z ligy. Víťaz Tipsport ligy získa Pohár Vladimíra Dzurillu.
Semerville

Poloha

Obec má rozlohu 9,67 km². Najvyšší bod je položený 132 m n. m. a najnižší bod 123 m n. m.

Obyvateľstvo

Počet obyvateľov obce je 93 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Melchior Smrtník (evanjelický kňaz)

Životopis

Základné vzdelanie získal vo Zvolene, teológiu študoval v Toruni (Poľsko).
Rektor školy v Ružomberku (1619), evanjelický farár v Bodiciach, od roku 1637 farár a notár v Liptovskom Mikuláši, senior Liptovského seniorátu. Na pohrebe Juraja Tranovského predniesol kázeň, ktorá neskôr vyšla tlačou. V nej pôsobivo uvažuje o symbolike kalicha vo vzťahu k životným osudom Juraja Tranovského.
Ján Kršák

Životopis

Teológiu študoval v Banskej Bystrici, pre nár. presvedčenie musel seminár načas opustiť, 1867 vysvätený za kňaza. Roku 1867 – 1876 pracoval ako študijný prefekt a profesor bohoslovia v seminári v Banskej Bystrici, 1877 – 1891 farár v Rudne nad Hronom, 1891 farár, od 1896 dekan v Lutile, od 1899 tekovský archidiakon a okresný škôldozorca.
K básnickej tvorbe ho podnecoval Andrej Sládkovič. S Jánom Levoslavom Bellom a Andrejom Černianskym pripravil zborník veršov pre mládež Jarnie kvety, ktorý vydal Samovzdelávací krúžok bohoslovcov. V zborníku uverejnil 26 básní prírodnej a vlastivednej lyriky, poznačených idylickosťou a patetizmom. Verše uverejňoval aj v časopisoch Zornička a Vydrove besiedky. Autor vyše 50 článkov s výchovnou, mravoučnou a náboženskou tematikou. Prekladal z nemčiny. Člen literárnej družiny Spolku svätého Vojtecha v Trnave, zakladajúci člen gymnázia v Kláštore pod Znievom.
Givry (Saône-et-Loire)

Poloha

Obec má rozlohu 26,03 km². Najvyšší bod je položený 447 m n. m. a najnižší bod 181 m n. m.

Obyvateľstvo

Počet obyvateľov obce je 3 748 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bassou

Poloha

Obec má rozlohu 4,08 km². Najvyšší bod je položený 164 m n. m. a najnižší bod 81 m n. m.

Obyvateľstvo

Počet obyvateľov obce je 763 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuse-et-Adrisans

Poloha

Obec má rozlohu 5,42 km². Najvyšší bod je položený 425 m n. m. a najnižší bod 259 m n. m.

Obyvateľstvo

Počet obyvateľov obce je 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gustáv Adolf Bežo

Životopis

Narodil sa ako mladší syn v rodine učiteľa Jána Bežu, ktorý od roku 1888 prevádzkoval vlastnú tlačiareň v Senici. Študoval na reálke v Hodoníne a obchodnej akadémii v Prostějove a v Olomouci. Vo Viedni študoval na exportnej akadémii. Po otcovej smrti v roku 1905 prevzal spolu s matkou vedenie tlačiarne. V roku 1917 tlačiareň kvôli vydávaniu výlučne slovenských tlačovín zakázali, preto ju presťahoval do Trnavy. Viedol ju až do roku 1932, kedy ju prenajal zamestnancom a sám sa venoval len vydavateľskej činnosti. V októbri 1918 bol jedným zo signatárov Martinskej deklarácie. V rokoch 1918 – 1923 bol vydavateľom a redaktorom časopisu Slovensko. Bol predsedom Slovenskej národnej strany v rokoch 1922 – 1925. Od roku 1924 bol podpredseda Grémia majiteľov kníhtlačiarní na Slovensku, od roku 1925 podpredseda Zväzu československých kníhkupcov.

Tvorba

Vydával prevažne populárnu literatúru (dobrodružnú, náboženskú, pre mládež), učebnice, divadelné hry, hudobniny a iné. V rokoch 1924 – 1932 vydal zobrané dielo Svetozára Hurbana-Vajanského. Bol autorom detektívnej prózy a taktiež prekladal obchodné a iné príručky.
Chloralhydrát

Hypnotikum a sedatívum

Dnes sa chloralhydrát používa na krátkodobú liečbu nespavosti a ako sedatívum pred drobnými zdravotnými zákrokmi. Na začiatku 20. storočia ho však po ich vynajdení vytlačili z trhu barbituráty a neskôr následne benzodiazepíny. Vo veterinárstve sa používal ako celkové anestetikum, každopádne kvôli jeho vedľajším účinkom nie je vhodný ani na anestéziu ani eutanáziu drobných zvierat. Dnes sa okrem iného používa ako sedatívum pred EEG vyšetreniami, pretože je to jedno z mála sedatív, ktoré nepotláča epileptiformé výboje.

Organická syntéza

Chloralhydrát sa dá použiť na prípravu rôznych iných organických zlúčenín. Pri destilácii s kyselinou sírovou vzniká chloral, pretože kyselina sírová z neho odštiepi vodu.
Takisto sa používa na prípravu izatínu. Pri takejto reakcii chloralhydrát reaguje s anilínom a hydroxylamínom. Produkt tejto reakcie sa následne za prítomnosti kyseliny sírovej cyklizuje na izatín.

Botanika

V botanike sa chloralhydrát využíva na prípravu Melzerovho činidla, ktoré sa využíva na identifikáciu určitých druhov húb.

Toxicita a bezpečnosť

Dlhodobé vystavenie sa výparom chloralhydrátu je nebezpečné. Pri testovaní bolo zistené, že polovica testovaného súboru umierala po 4 hodinách nepretržitého vystavenia výparov chloralhydrátu v koncentrácii 440 mg/m3. Dlhodobé užívanie sa spája s toleranciou voči účinkom chloralhydrátu, vzniku závislosti a možnými komplikáciámi z dlhodobého užívania ako napríklad: bolesti brucha, vyrážky a ťažké poškodenie pečene, obličiek či srdca.

Predávkovanie sa prejavuje nasledujúcimi príznakmi: zmätenosť, nevoľnosť a zvracanie, spomalené a nepravidelné dýchanie, srdcové arytmie, kŕče a kóma.

Pri podozrení na otravu chloralhydrátom sa môže zmerať jeho koncentrácia alebo koncentrácia jeho metabolitov v krvi.
Liečbu otravy je možné uľahčiť pomocou dialýzy krvi.

Farmakologický mechanizmus

Po vstupe do tela sa chloralhydrát premieňa na trichlóretanol, čo je jeho farmakologicky aktívny metabolit. Vo farmakologických dávkach nastupuje jeho účinok do 20 až 60 minút. Jeho účinok je založený na aktivácii GABA receptorov, čím je svojou farmakodynamikou podobný barbiturátom a benzodiazepínom. Je návykový a po jeho vysadení môžu nastať abstinenčné príznaky podobné ostatným GABAergickým liekom. Takisto môže zosilniť účinky rôznych antikoagulantov. Je tiež dokázané, že je mierne mutagénny in vitro aj in vivo.
Vnútrooblastná doprava

Vnútrooblastná doprava je druh vnútroštátnej dopravy. Spravidla ide o vykonávanie dopravy medzi mestom (alebo dôležitou obcou v regióne) a ostatnými obcami, s ktorými má úzky vzťah a pre ktoré je spádovou oblasťou (oblasťou dochádzky za zamestnaním, vzdelaním, zábavou atď.). Na Slovensku sa takáto doprava nazýva prímestská doprava (v modernejšej terminológii sa vyskutuje aj pojem regionálna doprava). Vykonáva sa teda v rámci vyššej administratívnej jednotky ako je okres, zhluk okresov, alebo kraj.

Vnútrooblastná nákladná doprava

Z hľadiska nákladnej dopravy sem patrí zásobovanie ostatných obcí z mesta (alebo dôležitej obce). Príkladom môže byť napríklad zásobovanie tovarom, ktorý príde na sklad do mesta a je potrebné ho dopraviť do obce mimo mesta.

Vnútrooblastná osobná Slovensku

Z hľadiska osobnej dopravy sem patrí prímestská doprava. Zabezpečuje dopravnú reláciu medzi obcami regiónu a spádovou oblasťou (ktorou býva väčšinou najväčsia obec, mesto, alebo obec, ktorá je dôležitým dopravným uzlom). Táto doprava nie je dynamická, počet zastávok je obmedzený, aj keď v spádovej oblasti môže mať zastávky spoločné s miestnou osobnou dopravou. Niektoré obce sa môžu nachádzať na hranici dvoch spádových regiónov, vtedy sa tu môžu nachádzať linky do oboch spádových miest. 
Na Slovensku sa podľa použitej dopravnej cesty vyskytuje najčastejšie autobusová prímestská doprava, ktorá zabezpečuje spojenie obcí so spádovým mestom a jeho hlavnou autobusovou stanicou, z ktorej možno ďalej použiť miestnu dopravu pre cestovanie po meste, vnútrooblastnú dopravu pre cestovanie do inej obce regiónu, alebo mimooblastnú dopravu pre cestovanie do vzdialenejšej oblasti krajiny. Príkladom môže byť napríklad autobusové spojenie obcí Bratislavského kraja a Bratislavy, poprípade autobusové spojenie Humenného s ostatnými obcami a mestami okresov Medzilaborce, Humenné a Snina.
Druhým druhom vnútrooblastnej osobnej dopravy je železničná doprava, predovšetkým linky, ktoré spájajú menšie obce so stanicou v spádovej obci, kde možno prestúpiť na mimooblastné vlakové linky. Prevádzka na tejto trati je spravidla slabšia a menej frekventovaná. Takejto trati sa spravidla hovorí lokálka. Do prímestskej dopravy patrí aj prevádzka osobných vlakov na frekventovaných tratiach. Príkladom môže byť spojenie obcí a miest v okresoch Tvrdošín a Dolný Kubín s obcou Kraľovany,ale tiež aj mestečkom Rajec s krajským mestom Žilina sú dôležitým prestupným uzlom na železničnom koridore.
Prevádzkovatelia vnútrooblastnej osobnej dopravy sú prevažne spoločnosti SAD a Železničná Spoločnosť Slovenska.
Dagny-Lambercy

Poloha

Obec má rozlohu 10,04 km². Najvyšší bod je položený 211 m n. m. a najnižší bod 137 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montcuit

Poloha

Obec má rozlohu 4,79 km². Najvyšší bod je položený 142 m n. m. a najnižší bod 40 m n. m.

Obyvateľstvo

Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Šafran spišský

Biológia

Kvitne obyčajne od marca do mája. Na Slovensku patrí k najskôr kvitnúcim druhom, kvety sa objavujú hneď po roztopení snehu, ale často sa pretlačia aj cez tenkú snehovú vrstvu.

Ekológia

Rastie v rôznych biotopoch ako sú lúky, pasienky a to v oblasti subalpínskych holí.
Ján Kristián Bienstock

Životopis

Pochádzal z banskobystrickej zvonolejárskej rodiny. Pôsobil v roku 1698-1738. Pracoval so Samuelom Farbergom, neskôr osamostatnil. V 1. desaťročí 18. storočia spolupracoval s Jurajom Balthazaridesom. František II. Rákoci dal prebudovať ich dielňu na delolejáreň (1704-1708), tú prevzal cisársky gen. Štefan Stainwilla (1708). Dve delá sa dostali do zbierky Musée d'Artillerie v Paríži. Zhotovil zvony pre viaceré východoslovenské mestá, ani jeden sa však nezachoval, ich existencia je doložená iba v kanonických vizitáciách z roku 1832.
Saint-Dolay

Poloha

Obec má rozlohu 48,26 km². Najvyšší bod je položený 69 m n. m. a najnižší bod 1 m n. m.

Obyvateľstvo

Počet obyvateľov obce je 2 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lambres

Poloha

Obec má rozlohu 4,37 km². Najvyšší bod je položený 49 m n. m. a najnižší bod 18 m n. m.

Obyvateľstvo

Počet obyvateľov obce je 1 068 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Offwiller

Poloha

Obec má rozlohu 15,92 km². Najvyšší bod je položený 421 m n. m. a najnižší bod 182 m n. m.

Obyvateľstvo

Počet obyvateľov obce je 822 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sor

Poloha

Obec má rozlohu 1,08 km². Najvyšší bod je položený 760 m n. m. a najnižší bod 520 m n. m.

Obyvateľstvo

Počet obyvateľov obce je 33 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE